*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 22.05.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 1

Prítomní spolu: 10, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš.

OZ sa zúčastnili všetci poslanci, čím bolo OZ uznášaniaschopné a rokovanie pokračovalo.

Starosta privítal hosťa na zasadnutí OZ: p. Vladimíra Maruniaka

*2.) Určenie overovateľov zápisnice a zapisovateľky*

Za overovateľov zápisnice určil poslankyňu Barboru Ohrablovú a poslanca Ing. Milana Hábu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie doplnený program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.30/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie  
2. Informácia o zahájení prác na monografii obce. Info podá p. Vladko Maruniak   
3. Kontrola plnenia uznesení  
4. Schválenie záverečného účtu obce za rok 2015  
5. Voľba hlavného kontrolóra obce  
6. Rôzne  
7. Diskusia  
8. Záver

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

2.) Informácia o zahájení prác na monografii obce. Info podal p. Vladimír Maruniak. Na vypracovaní monografie je vytvorený tím, v zložení Miroslav Franko, Vladimír Maruniak a Jozef Pocisk. Ďalej sú oslovení rodáci- pamätníci, s ktorými sa pripravujú stretnutia.

P. Maruniak konštatoval, že práca na monografii je časovo náročná práca- rok 2017 predbežného vydania publikácie. Obec by mala požiadať o dotáciu z MK SR ( grant na vydanie monografie).

Monografia bude vytvorená z viacerých kapitol, pričom každá kapitola sa zaoberá samostatnou problematikou- história, šport, rodáci, spolky a aktivity v obci a pod.

Každá kapitola má svojho vedúceho – gestora, pričom každý môže mať požiadavku na pokrytie- prefinancovanie finančných výdavkov spojených s návštevou archívov alebo prekladateľskú službu.

Predbežne navrhol cca 700 výtlačkov monografie.

#### Uznesenie č.31/2015 OZ

Obecné zastupiteľstvo v Dolných Lovčiciach súhlasí s prefinancovaním nákladov spojených s vypracovaním monografie obce Dolné Lovčice.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

3.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

* UZ.č.14/2015- vypracovanie projektu pre žiadosť o dotáciu na Územnoplánovaciu dokumentáciu- návrh stretnutia Ing. Hábu, starostu obce a projektantky Ing. Krúpovej.
* UZ.č.16/2015. Informácia -dotácia vo výške 2500,- € nebola Slovenskými elektrárňami schválená.
* UZ.č.17/2015- zvodidlá na hlavnej ulici, vedľa domu p. Koster. Žiadosť je podaná na Okresný úrad, odbor cestnej dopravy a pozemných komunikácií , čaká sa na schválenie ( projekt osadenia zvodidiel vypracoval Ing. Hába).
* UZ.č.22/2015 – PHSR- Ing. Michal Pikus pracuje na doplnení a aktualizácii údajov.
* UZ.č.27/2015 - p. Brna bude pracovať na OcÚ po dobu 4 mesiacov, 4 hodiny denne- podľa §54 ÚPSVaR Trnava - obci prefinancováva jeho mzdu vo výške 95 %.
* UZ.č.29/2015- priestranstvo pred Hostincom a Potravinami na Trnavskej ulici- prísľub od COOP Jednota, že opraví uvedené priestranstvo.

Poslanci vzali tieto informácie na vedomie.

*4.) Záverečný účet obce Dolné Lovčice za rok 2014*

Starosta požiadal hlavnú kontrolórku obce Alenu Vilinovičovú, aby predniesla Správu o hospodárení obce Dolné Lovčice za rok 2014 ( viď príloha). Na záver hlavná kontrolórka obce doporučila: celoročné hospodárenie schváliť bez výhrad. Ďalej bol poslancom predložený Záverečný účet obce Dolné Lovčice za rok 2014.

#### Uznesenie č.32/2015 OZ

Obecné zastupiteľstvo v Dolných Lovčiciach schvaľuje Záverečný účet obce Dolné Lovčice za rok 2014 a celoročné hospodárenie schvaľuje bez výhrad.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

*5. Voľba hlavného kontrolóra obce*

Starosta informoval poslancov, že na OcÚ v Dolných Lovčiciach boli doručené dve žiadosti na voľbu Hlavného kontrolóra obce Dolné Lovčice, v  poradí ako boli doručené:

1. Klaudia Benovičová
2. Ing. Veronika Opáleková PhD.

Ďalej poslancov oboznámil s uvedenými žiadosťami a konštatoval, že po kontrole formálnej správnosti obidvoch žiadostí obe spĺňajú kritéria pre zaradenie na voľbu hlavného kontrolóra obce Dolné Lovčice ( žiadosť o miesto hlavného kontrolóra obce, štrukturálny životopis, potvrdenia o dosiahnutom najvyššom vzdelaní, výpis z registra trestov ). Starosta požiadal poslancov, aby hlasovali. Zároveň dodal, že ziskom nadpolovičnej väčšiny hlasov je kandidátka zvolená za hlavnú kontrolórku obce Dolné Lovčice.

Hlasovanie:

Kandidátka č. 1. Klaudia Benovičová:

za: **4**  ( Bartovič, Gašparovič, Ohrablová, Škoda)

proti : **0**

zdržal sa : **1** (Hába)

#### Uznesenie č.33/2015 OZ

Obecné zastupiteľstvo v Dolných Lovčiciach zvolilo do funkcie Hlavnej kontrolórky obce Dolné Lovčice p. Klaudiu Benovičovú na obdobie od 1.7.2015 do 30.06.2021 ( na 6 rokov).

za: **4**  ( Bartovič, Gašparovič, Ohrablová, Škoda)

proti : **0**

zdržal sa : **1** (Hába)

Poslanci požiadali starostu obce, aby písomne informoval obidve kandidátky pre voľbu hlavného kontrolóra obce o výsledku.

Starosta ďalej informoval poslancov, že z Hl. kontrolórom obce musí byť najneskôr do 2.7.2015 uzatvorená zmluva musí byť dohodnutý úväzok na 10 hodín mesačne .

*6. Rôzne*

a)Verejné osvetlenie. Starosta informoval poslancov o referenciách na spoločnosť Allexis.

Starosta predložil poslancom návrh na uzatvorenie zmluvy o poradenstve so spoločnosťou RPaPS Banská Bystrica o príprave ŽoNFP z Ministerstva hospodárstva SR na rekonštrukciu verejného osvetlenia v roku 2015. ( viď príloha).

#### Uznesenie č.34/2015 OZ

Obecné zastupiteľstvo v Dolných Lovčiciach súhlasí s podpísaním Zmluvy o poradenstve so spoločnosťou RPaPS Banská Bystrica.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

#### Uznesenie č.35/2015 OZ

Obecné zastupiteľstvo v Dolných Lovčiciach:

* berie na vedomie:

návrh na schválenie projektu „ Modernizácia verejného osvetlenia obce Dolné Lovčice“

* schvaľuje:

predloženie žiadosti o NFP v rámci opatrenia 2.2 Operačného programu Konkurencieschopnosť a Hospodársky rast v rámci výzvy s kódom KaHR-22VS-1501 na realizáciu projektu

„ Modernizácia verejného osvetlenia obce Dolné Lovčice“, ktorý je realizovaný obcou Dolné Lovčice.

Zabezpečenie realizácie projektu v súlade s podmienkami poskytnutia pomoci počas celej doby jeho realizácie.

Zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

b) Info. V dňoch 15.5. a16.5.2015 sa uskutočnil zber veľkoplošných komunálnych odpadov. Vývoz odpadu zdarma vykonal p. Stríž- tak ako to prisľúbil v roku 2014.

Vyzbieralo sa spolu 7,6 t odpadu.

Poslanci vzali tieto informácie na vedomie.

c) Info. Na základe oznamu spoločnosti AVE SK, ktorá vykonáva zber opotrebovaných pneumatík ,bol vyhlásený zber opotrebovaných pneumatík - zberné miesto vo dvore vedľa OcÚ. Firma AVE SK vykoná vývoz zdarma v prípade, že vyzbieraných pneumatík bude cca 1000kg ( min. 70-90 ks pneumatík). Bola oslovená susedná obec Brestovany , aby sa zapojila do uvedeného zberu....

#### Uznesenie č.36/2015 OZ

Obecné zastupiteľstvo v Dolných Lovčiciach schvaľuje zber opotrebovaných pneumatík a následný vývoz.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

d) Info. Dňa 13.05.2015 sa uskutočnilo výjazdové rokovanie vlády, na ktorom našej obce bola schválená dotáciu na rekonštrukciu strechy MŠ vo výške 18 500 Eur.

Vzhľadom na výšku dotácie budú oslovení traja dodávatelia na predloženie cenových ponúk.

Poslanci vzali tieto informácie na vedomie.

e) Ing. Baďura so spoločnosti Cesty Nitra prisľúbil, že bude vykonaná oprava prevalenej cesty na Slnečnej ulici- výjazd z Novej ulice ( križovatka) - cena 250 Eur.

Poslanci vzali túto informáciu na vedomie.

f) Info. V júni by mala byť vypísaná nová výzva na obnovu dediny- oprava infraštruktúry obcí ( opravy chodníkov, komunikácií a pod. ). Bolo by vhodné skontrolovať stav vypracovaného projektu a aktualizovať na súčasný stav.

Poslanci vzali túto informáciu na vedomie.

g) Starosta informoval poslancov o Ústnej žiadosti p. Bacigalovej, majiteľky pozemku p.č. 145/1 o pomoc. Nemá prístup na svoj pozemok.

Poslanci po posúdení katastrálnej mapy navrhli, aby p. Bacigalová oslovila majiteľa susedného pozemku p. Brnu na zriadenie prístupovej komunikácie a pod.

h) Starosta predložil poslancom návrh prác od p. MárieZatkovej ( viď príloha) na doplnenie elektrospotrebičov, riadov a elekroinštalácie v KD a v spoločenskej miestnosti U Gorazda.

Poslanci vzali tieto informácie na vedomie a prijali nasledovné uznesenie

#### Uznesenie č.37/2015 OZ

Obecné zastupiteľstvo v Dolných Lovčiciach schvaľuje návrh prác v KD a v spoločenskej miestnosti U Gorazda.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

j) Starosta informoval poslancov, že Funkčné mestské územie mesta Trnava (FMÚ mesta Trnava) pripravuje založenie Miestnej akčnej skupiny z obcí, ktoré sú združené v FMÚ mesta Trnava, nakoľko aj naša je v uvedenom združení je potrebný súhlas poslancov so vstupom do Miestnej akčnej skupiny....

#### Uznesenie č.38/2015 OZ

Obecné zastupiteľstvo v Dolných Lovčiciach súhlasí so vstupom do Miestnej akčnej skupiny z obcí, ktoré su združené v FMÚ mesta Trnava.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

#### k) Starosta informoval poslancov, že 4. 5.2015 sa uskutočnilo Ustanovujúce stretnutie Klubu seniorov Dolné Lovčice a bol schválený Štatút Klubu seniorov ( OZ schválilo 13.04.2015 Uznesením č.24/2015 OZ).

Predsedkyňa: Terézia Vyskočová, členovia výboru: Anna Slovákova, Antónia Kollárová, Štefánia Čirkoví a Anna Suchoňová.

Poslanci vzali tieto informácie na vedomie.

*Diskusia*

V rámci diskusie poslanci neformálne diskutovali. Starosta informoval o pripravovanej oslave MDD, ktorá sa uskutoční v spolupráci s OZ Spln na ihrisku TJ Družstevník Lovčice, dňa 30.05.2015 a ďalej ich informoval o pripravovanej výstave poľovníckych trofejí, ktorú poriada Poľovnícke združenie Lipa Lovčice, dňa 20.06.2015. Na obidve akcie ich srdečne pozval.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie.

František Juriš

starosta obce

*Overovatelia zápisnice :*

1./ Barbora Ohrablová ....................................................

2./ Ing. Milan Hába ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 25.05.2015